armvectores/hy_wikipedia_2023 huggingface dataset:
Փանդիռ

Փանդիռ (այլ ընթերցումներն են՝ փանդիռն, փանտիռ, փանդեռն, բամբիռն, բանդեռն, բանդիռն), լարային կոթավոր կսմիթահար նվագարան հին և միջնադարյան Հայաստանում։ Փանդիռի մասին հնագույն տեղեկությունները հաղորդում են պատմիչներ Փավստոս Բուզանդն ու Մովսես Խորենացին։ Փանդիռի վրա նվագել են հայ հին վիպասանները՝ իրենք իսկ նվագակցելով իրենց երաժշտաարտասանական բնույթի պատումներին՝ վեպերին և «ցցոց ու պարուց» երգերին։
Հայկական հին թարգմանական գրականության էջերում հանդիպում են նաև «փանդեռնահարութիւն» և «փանդեռներգութիւն» խոսքերը։ Փանդիռը ծանոթ է եղել նաև Կիլիկիայում։ Այն հիշատակում է Գրիգոր Դ Տղան՝ «Ողբ Երուսաղեմի» քերթվածում։ Դատելով միջնադարյան առանձին ձեռագրերի տվյալներից՝ հայ իրականության տարբեր շրջանակներում «փանդիռ» ասելով երբեմն նույնիսկ տարբեր նվագարաններ են հասկացել։ Ուշ միջնադարում (XVI դ.) փանդիռը դուրս է եկել գործածությունից։
Փանդիռի կիրառման եղանակի, նրա լարերի թվաքանակի և լարվածքի մասին տեղեկություններ չեն պահպանվել։ Սակայն, երաժշտական (մեղեդիական) արտասանության նվագակցության համար հին աշխարհի մի շարք քաղաքակիրթ ժողովուրդների կողմից կիրառված, այսպես կոչված, ներդաշնակության հենքի տիպի լարվածք ունեցող գործիքներից դատելով՝ կարելի է ենթադրել, որ փանդիռը նույնպես չորս և կամ, առնվազն, երեքլարանի մի նվագարան էր, c1-f1-g1-c2 կամ c1-f1-g1 տիպի լարվածքով։ Այդպիսի գործիքի օգնությամբ վիպասանները կարող էին շեշտաչափել իրենց երաժշտաարտասանական պատումները՝ դրանք նվագակցելով հնգյակ-քառյակային (կվարտ-կվինտային) կառուցվածքի համահնչյուններով։ Այս ենթադրությունն անուղղակիորեն հաստատվում է նրանով, որ սազ նվագող հայ աշուղները մինչև օրս էլ կիրառում են c-f-g տիպի հարաբերություններից բաղկացած «բազմալար պեդալներ», որի նախնական (արխաիկ) բնույթն ավելի քան անվիճելի է։ Սրանից հետևում է, որ մեր ժամանակակից հայ աշուղների կատարողական հիշյալ հնարանքը «փանդռնահարության» հնամենի արվեստի արձագանքներից է։


== Գրականություն ==
Թահմիզյան Ն., Ներդաշնակության հենքի ուսմունքը միջնադարյան Հայաստանում (V - VI դդ.), «ՊԲՀ», 1966, № 1։
Շապի (գյուղ, Դեմիդովսկի շրջան)

Շապի (ռուս.՝ Шапы), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 203 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսեյ Վեփխվաձե

Ալեքսեյ Վեփխվաձե (մայիսի 31, 1921(1921-05-31), Թիֆլիս, Վրացական ԽՍՀ - 1982), վրացի նկարիչ։ Վրացական ՍՍՀ-ի վաստակավոր նկարիչ։ Պարգևատրվել է Ստալինի անվան գրական մրցանակով երրորդ տեղը զբաղեցնելու համար (1951)։


== Կենսագրություն ==
Ալեքսեյ Վեփխվաձեն ծնվել է 1921 թվականի մայիսի 31-ին, Վրաստանի մայրաքաղաք Թբիլիսիում։ 1941-1945 թվականներին սովորել է Թբիլիսիի գեղարվեստի ակադեմիայում։ Սովորել գրքի գրաֆիկայի արվեստը։
Մահացել է 1982 թվականին։


== Ընտանիք ==
հայր — նկարիչ Իվան Վեփխվաձե
երեխա — նկարիչ Ջովաննի Վեփխվաձե
թոռ — նկարիչ Բրունո Վեփխվաձե


== Ստեղծագործություններ ==
«Կնոջ դիմանկարը» (1944)
«Մոր դիմանկարը» (1948)
«Վաժա Փշավելա» (1950)
«1903 թվականին Ստալինի վտարումը Բաթումից» (1951)
«Սայաթ-Նովա» (1956)
«Մեքա Օլիզարի» (1957)
«Շոթա Ռուսթավելի, ով կարդում է իր պոեմները» (1966)
«Բելլա» (1967)
«Սուգ» (1968)


== Մրցանակներ և պարգևներ ==
Վրացական ՍՍՀ-ի վաստակավոր նկարիչ։
1951 թվականին Ստալինի անվան գրական մրցանակով երրորդ տեղը զբաղեցնելու համար


== Աղբյուրներ ==
ՄԾՀ
Սերգեևսկոե (այլ կիրառումներ)

Սերգեևսկոե, կարող է վերաբերել՝

Սերգեևսկոե - գյուղ Ռուսաստանի Սմոլենսկի մարզի Գագարինսկի շրջանի կազմում։
Սերգեևսկոե - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
(4796) Լյուիս

(4796) Լյուիս (անգլ.՝ Lewis), աստերոիդ աստերոիդների հիմնական գոտում։ Հայտնաբերվել է 1989 թվականի հունիսի 3-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,355446 ա. մ., առավելագույնը մոտենում է 1,9306 ա. մ. հեռավորության վրա և հեռանում 2,7802 ա. մ.։ Արեգակի շուրջ մեկ ամբողջական պտույտ է կատարում 1320,41 երկրային օրվա ընթացքում, իր ուղեծրով շարժվելով միջինում 0,272643 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,27° անկյուն։
Ըստ Տոլենի սպեկտրալ դասակարգման պատկանում է V դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4796) Լյուիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուրյանցի

Կուրյանցի (ուկրաիներեն՝ Курянці), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Կուրյանցի գյուղում բնակվում էր 278 մարդ։ Բնակավայրը զբաղեցնում է 0,172 կմ² տարածք։ Բնակչության խտությունը կազմում էր 1616,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հորդանանի թագավորական պահակախումբ

Հորդանանի թագավորական պահակախումբ, Համզա Իբն Աբդ Ալ-Մութթալիբ (Սայեդ Ալ-Շուհադա), Հորդանանի զինված ուժերի ստորաբաժանում։ Պահակախումբը Հորդանանի բանակի առավել էլիտար միավորումներից է և առաջին հերթին պատասխանատու է արքայական Հաշիմյանների դինաստիայի պահպանության և պաշտպանության համար։
Թագավորական պահակախումբը տեղակայված է Ամմանում։ Նրանք հիմնականում ձևավորվում են Հորդանանի արևելյան ափին գտնվող առավել հավատարիմ բեդուիններից։ Թագավորական պահակախումբը չպետք է շփոթել Թագավորի թիկնազորի հետ, որն առավելապես արարողակարգային է։
Թագավորական պահակախումբը գտնվում է թագավորի անմիջական անձնական վերահսկողության ներքո։ Գոյություն ունի նաև թագավոր Աբդալլահ II-ին հատկացված հատուկ պահակախումբ, որը կոչվում է «Նորին Մեծություն Հատուկ Անվտանգության Խումբ»։ Հատուկ անվտանգության զորամիավորը պատասխանատու է թագավորի նեղ անձնական անվտանգության համար և համարժեք է Հայաստանի ԱԱԾ-ի պետական պահպանության ծառայությանը։ Անվտանգության խմբի հրամանատարը թագավորի եղբայր Արքայազն Ալին է։
Թագավորական պահակախմբի ներկայիս հրամանատարը գեներալ Օղլա Ղամմար Ալ Զբոունն է, որն այդ պաշտոնին է 2010 թվականի հունիսից։


== Կազմակերպություն ==
Գլխամասային գրասենյակ
Նորին Մեծություն Անվտանգության խումբ (مجموعة الأمن الخاص لجلالة القائد الأعلى)
Մուհամմադիյա շրջանային խումբ (مجموعة منطقة المحمدية)
Ալ-Մաքքար Ալաամիր շրջանային խումբ (مجموعة منطقة المقر العامر)
Կրակի վարման խումբ (مجموعة الإسناد الناري)
Պատվո պահակախումբ (مجموعة حرس الشرف)
Թագավորական թիկնազոր (وحدة الفرسان)
Թագավորական պահակախմբի ուսումնական կենտրոն


== Նախկին ղեկավարներ ==
1998 թվականից մինչև 2008 թվականի հունվարի 28-ը պահակախմբի հրամանատարը եղել է Արքայազն Ալի բին ալ-Հուսեյնը, իսկ նրանից առաջ հրամանատարը եղել է Մուսեյն Մաջալին։


== Ծանոթագրություններ ==
Իսպանիան 2008 ամառային օլիմպիական խաղերում

Իսպանիան 2008 թվականին Պեկինում (Չինաստան) կայացած 29-րդ ամառային Օլիմպիական խաղերում մասնակցել է 25 մարզաձևերով։ Խաղերին մասնակցել են 286 մարզիկներ։ Իսպանիայի օլիմպիական հավաքականը նվաճել է 18 մեդալ, որից 5-ը՝ ոսկի, 10-ը արծաթ, 3 բրոնզե, արդյունքում մեդալակիրների ընդհանուր ոչ պաշտոնական հաշարկում գրավել է 15-րդ հորիզոնականը։ Թիմային պայքարում իսպանացիները հաջող հանդես եկան։ Տղամարդկանց բասկետբոլի և գնդակով հոկեյի հավաքականները նվաճեցին արծաթե մեդալներ։


== Մեդալակիրներ ==
Մարկուլիո

Մարկոոլիո կամ Մարկուլիո (շվեդերեն՝ Markoolio), իսկական անուն՝ Մարկո Կրիստիան Լեհտոսալո (շվեդերեն՝ Marko Kristian Lehtosalo; հունվարի 1, 1975(1975-01-01), Լահթի, Ֆինլանդիա), շվեդ երգիչ, դերասան և հաղորդավար։ Իր մականունը նա վերցրել է ի պատիվ իր անվան և ամերիկացի ռեփեր Կուլիոյի։


== Կենսագրություն ==


=== Երաժշտական գործունեություն ===
Բնիկ ֆինլանդացի։ 6 ամսական հասակում ընտանիքի հետ տեղափոխվեց Օրմինգ, Շվեդիա։ Այնտեղ ավարտեց միջնակարգ դպրոցը, բանակում ծառայեց որպես դիպուկահար։ Շվեդիա վերադարձել է զինվորական ծառայությունից հետո և պատահական նկատվել է պրոդյուսերների կողմից, երբ զբաղեցնում էր Ստոկհոլմի գնացքի ուղևորներին իր ռեփով։ Այդպես Մարկուլիոն սկսեց իր գործունեությունը՝ թողարկելով 9 ալբոմ։
Մարկուլիոն հայտնի է իր երեկույթների, աղջիկների և սպիրտային խմիչքների օգտագործման վերաբերյալ կատակերգական երգերի շնորհիվ։ Առանձնանում են «Sommar och sol» (շվեդերեն՝  «Ամառ և արև»), «Vi drar till fjällen» (շվեդերեն՝  «Բարձրանում ենք սարերը»), «Sola och bada i Piña Colada» (շվեդերեն՝  «Արևային լոգանք և Պինյա-Կոլադեում լող»)։ Ինչպես նաև նա գրում է մարդու սովորական կյանքի վերաբերյալ երգեր՝ «Åka Pendeltåg» (շվեդերեն՝  «Ուղևորությունում շրջելով»), «Värsta schlagern», ինչպես նաև գրում է իր պատմական հայրենիքի մասին երգեր՝ «Drömmen om Finland» (շվեդերեն՝  «Երազ Ֆինլանդիայի մասին») և «Jag orkar inte mer» (շվեդերեն՝  «Այլևս չեմ տանի»)։


=== Կինո և հեռուստատեսություն ===
Մարկուլիոն հանդիսանում է շատ մրցանակների դափնեկիր։ Շվեդ հեռուստաալիք TV4-ով նա «Talang» տաղանդների շոուի հաղորդավարն է։ Նկարահանվել է «Doktor Mugg» և «Hem till Midgård» սիթքոմներում։


=== Բիզնես ===
Մարկուլիոն հանդիսանում է գիշերային ակումբի սեփականատեր և մտնում է բրիտանական Netgames Holdings ընկերության տնօրենների խորհրդի մեջ՝ տիրապետելով ընկերության բաժնետոմսերի ակցիայի 3,3%-ով։


=== Ֆուտբոլ ===
Մարկուլիոն հանդիսանում է Շվեդիայի ֆուտբոլի հավաքականի ամենահայտնի երկրպագուներից մեկը։ 2008 թվականին Մարկուլիոն Եվրոպայի չեմպիոնատի նախօրեին ձայնագրեց «Sverige, Det Bästa På Vår Jord» (շվեդերեն՝  «Շվեդիա, լավագույնը աշխարհում») երգը, որտեղ նաև դրել է Շվեդիայի հիմնից դրվագներ։ 2013 թվականի նոյեմբերի 19-ին Մարկուլիոն աշխարհի չեմպիոնատի նախօրյակին ձայնագրեց երգ Պորտուգալիայի դեմ՝ փորձելով աջակցել շվեդական խմբին և վնաս պատճառել պորտուգալացիներին, անգամ 7:15-ին RIX FM ռադիոկայանի հետ կազմակերպել է համերգ հյուրանոցի պատուհանների տակ՝ բարձրացնելով մեծ աղմուկ։


=== Ընտանիք ===
Կինը՝ Ջեսիկա Վեստերգորտ։ 3 երեխա (որդի՝ Մելկեր և դստրեր՝ Մոա ու Մայկեն)։


== Սկավառակագրություն ==
Sticker hårt (1998)
Dikter från ett hjärta (1999)
Tjock och lycklig (2001)
I skuggan av mig själv (2003)
Suomessa Syntynyt (2004)
Värsta plattan (2007)
Jag är konst (2008)
Jag är Markoolio (2012)


== Ծանոթագրություններ ==


== Արտաքին հղումներ ==
Պաշտոնական կայք
Ձմուիսի

Ձմուիսի (վրաց.՝ ძმუისი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 640 մետր բարձրության վրա։ Շրջկենտրոն Տղիբուլից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 143 մարդ։


== Ծանոթագրություններ ==
Յուսուֆլի

Յուսուֆլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Lexus GX

Lexus GX, այս ավտոմեքենան միջին չափսի մարդատար է։ Այն պրեմիում դասի Լեքսուսի կողմից արտադրված ավտոմեքենա է։ Առաջին սերունդը ցուցադրվել է 2002 թվականին NAIAS ավտոսրահում՝ Դետրոյթ քաղաքում։ GX-ը օգտագործում է ծրագրեր, որոնք օգտագործում են նաև Toyota Land Cruiser Prado-ն, Toyota 4Runner-ը և Toyota FJ Cruiser-ը։
Նոյեմբերին 2009 թվականին GX-ի երկրորդ սերունդը ցուցադրվեց։


== Առաջին սերունդ 2002-2009 ==

Նոր ամենագնացի ցուցադրությունը եղել է 2002 թվականին Դետրոյթում՝ ավտո-շոուի ժամանակ։
Մեքենան պատրաստել են նոր թափքով։ Ստանդարտ սարքավորումներով կարելի է կառավարել բարձրության լայնակը։ Ոչ ճանապարհային տարածքներում վարորդը կարող է սեխմել համապատասխան կոճակը և մեքենայի ետնամասը վեր կբարձրանա։ Ասֆալտի վրա մեքենան սկսում է գնալ սրընթաց։ Ավտոմեքենան ունի 4.7լ ծավալով շարժիչ (V8), այս մոդելի համար կիրառվել է հատուկ ձևի էներգաբլոկ։ Այս ամենով Lexus GX-ը դարձել է արագ և դինամիկ իր դասի մեջ։ Բազային կոմպլեկտը ներառում է՝ քարշակի ակտիվ համակարգ, համակարգին օգնող հատուկ արգելակներ՝ Brake Assist, և երբ որ մեքենան իջնում է սարից համակարգը ավտոմատ կառավարում է արգելակները և արագության չափը։ Ավտոմեքենան ներառում 8 փչվող անվտանգության բարձիկներ։ Ունի 2 էկրան ետևի նստատեղերի վրա։ Սալոնը կաշվեպատ։ Սալոնում կարող են տեղավորվել 8 հոգի։


== Երկրորդ սերունդ 2009-մեր օրեր ==

Lexus GX 460 առաջին անգամ ցուցադրվել է Ճապոնիայում։
Lexus կարող են ձեռք բերել միայն դիմելով իսկական դիլերներին։


== Վաճառք ==


== Ծանոթագրություններ ==


== Արտաքին հղումներ ==
Լեքսուս GX
Sigur ros

Սիգյուր Ռոս-իսլանդական պոստ-ռոք խումբ,որն իր ակտիվ գործունեությունը սկսել է դեռևս 1994ից։
Խումբը առանձնանում է վոկալիստ Ջոնսիի ֆալցետ վոկալով,ինչպես նաև երգերում մինիմալիստական ու դասական տարրերի  ներառմամբ։Խումբը անվանվել է Սիգյուր Ռոս ի պատիվ Ջոնսիի քույր Սիգյուրռոս Էլինի։


== Պատմություն ==


=== 1997-1998: ===
Խումբ ստեղծվել է Ջոուն Պոուր Ջոնսի Բիրգիսընի(կիթառ եւ վոկալ), Ջորջ Հյոլմի (բաս) և Աուգուստ  Էյվար  Գյունարսընի (հարվածային գործիքներ) նախաձեռնությամբ,1994 թվի հունվարին Ռեյկավիկում։Կա տարբերակ,որ խմբի անունը իսլանդերենով բառախաղ է․Sigur և  Ro's բառերն առանձին համապատասխանաբար նշանակում են հաղթանակ և վարդ,բայց քերականորեն ճիշտ չէր  դրանց համակցությունը։Իրականում անունը փոխառել են Ջոնսիի մի քանի օր առաջ ծնված  քրոջ անունից։


=== 2013–այժմ։ ===

24 հունվարի 2013-ին խումբը սոցիալական նորությունների  տեղեկատու Ռեդիթի հետ նիստ անցկացրեց հարց–պատասխան ձևաչափով,որի միջոցով և խումբը հաստատեց Կյարթան Սվեյնսոնի հեռանալու մասին լուրերը,ասելով՝«այն՛,նա լքել է խումբը։Նա ասել է,որ իր կյանքի կեսը նա նվիրել  է խմբին և ժամանակն է ինչ–որ նոր բանի»։Կյարթանի հեռանալը խումբը վերածեց եռյակի(ինչպես նշում է  հենց ինքը՝խումբը)։
Չնայած Կյարթանի  մեկնելուն, խումբը մարտի 22-ին թողարկեց յոթերորդ ստուդիական ալբոմը, որը կոչվեց Kveikur:Նույն օրը նրանք թողարկեցին նաև ալբոմի  առաջին սինգլը՝ "Brennisteinn"-ը։Ալբոմն ինքը   թողարկվեց  հունիսի 14-ին ( երկու օր առաջ թողարկվելով Ճապոնիայում, իսկ չորս օր անց՝ ԱՄՆ-ում) եւ այն  նշվում է, որպես երաժշտական և թեմատիկ հերթափոխ խմբի համար, որն  ավելի ագրեսիվ է հնչում, համեմատած նախորդ ալբոմների։  


== Մասնակիցներ ==


=== Ընթացիկ ===
՛՛Ջոնսի՛՛ Բրգիսոն – վոկալ, կիթառ, ստեղնաշարային գործիքներ, harmonica, բանջո, բաս-կիթառ (1994–մեր օրերը)
Գեորգ "Goggi՛՛ Հյոլմ– բաս-կիթառ,մետալաֆոն,մանկական դաշնամուր, ստեղնաշարային գործիքներ, բեք-վոկալ (1994–մինչ օրս)
Орри Páll Դյարսոն – հարվածային գործիքներ, դաշնամուր, сэмплы, ստեղնաշարային գործիքներ (1999–մինչ օրս)


=== Նախկին ===
Աուգուստ Ævar Գյունարսոն՛՛  – հարվածային գործիքներ, դաշնամուր (1994-1999)
Кьяртан "Kjarri" Свейнссона – սինթեզատոր, ստեղնաշարային գործիքներ, դաշնամուր, մարմինները, ծրագրավորում, կիթառ, ֆլեյտա, հոբոյ, բանջո, բեք-վոկալ (1998-2013)


==== Համույթները ====
Amiina – strings (1999–2008)
Brassgat í bala (The Horny Brasstards) – brass (2005–2008)
The Okkur Ensemble (2012–2013)
Sigrún Jónsdóttir – trombone
Laufey Jensdóttir – violin
Ingrid Karlsdóttir – viola
Guðbjörg Hlín "Guggý" Guðmundsdóttir – violin
Eiríkur Orri Ólafsson – trumpet
Bergrún Snæbjörnsdóttir – French horn


== Պատմություն ==
Von (1997)
Ágætis byrjun (1999)
( ) (2002)
Takk... (2005)
Með suð í eyrum við spilum endalaust (2008)
Valtari (2012)
Kveikur (2013)


== Հղումներ ==
Ուկրաինսկի (այլ կիրառումներ)

Ուկրաինսկի, կարող է վերաբերել՝

Ուկրաինսկի - գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում
Ուկրաինսկի - գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում
Կիրեևվկա (Օկտյաբրսկի շրջան)

Կիրեևվկա (ռուս.՝ Киреевка), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Արտեմոսկովո գյուղական համայնքի կազմի մեջ։ 
Բնակչությունը կազմում է 1006 մարդ։ Հիմնվել է 1801 թ.։
Պուրև

Պուրև (ռուս.՝ Пурьев), գյուղ Ռուսաստանի Նիժնի Նովգորոդի մարզի Պերվոմայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաքսհյութե Հայդհոֆ

Մաքսհյութե Հայդհոֆ (գերմ.՝ Maxhütte-Haidhof), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 10 554 մարդ։ Զբաղեցնում է՝ 34,71 կմ² տարածք։ Պաշտոնական կոդ 09 3 76 141։


== Ծանոթագրություններ ==


== Արտաքին հղումներ ==
Պաշտոնական կայք
Վասկյալա

Վասկյալա (էստ․՝ Vaskjala), գյուղ Էստոնիայի Հարյումաա նահանգի Ռաե շրջանում։
2011 թվականի տվյալներով գյուղում բնակվում էր 610 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վոլկոնշչինա

Վոլկոնշչինա (ռուս.՝ Волконщина), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 195 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էյլհարդ Ալֆրեդ Միչերլիխ

Էյլհարդ Ալֆրեդ Միչերլիխ (գերմ.՝ Eilhard Alfred Mitscherlich), (օգոստոսի 29, 1874(1874-08-29), Բեռլին, Գերմանական կայսրություն - փետրվարի 3, 1956(1956-02-03), Պաուլինենաուե, Հաֆելլանդ, Բրանդենբուրգ, Գերմանիա), գերմանացի ագրոքիմիկոս, բույսերի ֆիզիոլոգ, Գերմանիայի ԳԱ (1947), ԳԴՀ գյուղատնտեսական գիտությունների (1951) և մի շարք ակադեմիաների անդամ։ 
Եղել է Քյոնիգսբերգի (1906 թվականից), Բեռլինի Հումբոլդտի անվան (1950 թվականից) համալսարանների պրոֆեսոր, 1949 թվականից՝ Բեռլինի բույսերի բերքատվության բարձրացման ինստիտուտի տնօրեն։ Զբաղվել է ագրոքիմիայի, բույսերի ֆիզիոլոգիայի և բերքատվության բարձրացման հարցերով։ Մշակել է անոթներում բույսերի աճեցման մեթոդ։ ԳԴՀ Ազգային մրցանակի դափնեկիր է (1949)։


== Ծանոթագրություններ ==
Կոկուտա

Կոկուտա (էստ․՝ Kokuta), գյուղ Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էլմիրա Գևորգյան

Էլմիրա Մուշեղի Գևորգյան (փետրվարի 1, 1932(1932-02-01), Երևան, Հայկական ԽՍՀ, ԱԽՖՍՀ, ԽՍՀՄ), հայ բժիշկ, նյարդախտաբան։ Բժշկական գիտությունների դոկտոր (1973), պրոֆեսոր (1976)։ ՀՀ վաստակավոր բժիշկ (2012)։


== Կենսագրություն ==
1955 թվականին ավարտել է Երևանի բժշկական ինստիտուտը։ 1962 թվականին Մոսկվայում պաշտպանել է թեկնածուական ատենախոսություն՝ «Գլխուղեղի ուռուցքների կլինիկական սիմտոմատիկան և նեյրովիրաբուժական ախտորոշումը» թեմայով։ 1973-2000 թվականներին եղել է ՀԽՍՀ առողջապահության նախարարության գլխավոր նյարդախտաբանը, 1968 թվականից՝ ՀԽՍՀ նյարդախտաբանների ընկերության նախագահ, 1976-1996 թվականներին՝ Երևան բժշկական ինստիտուտի նյարդաբանության, նյարդավիրաբուժության և բժշկական գենետիկայի ամբիոնի վարիչ, 1996 թվականից՝ Գլխուղեղի հետազոտության միջազգային ընկերակցության հայկական բաժնի փոխնախագահ, Երևանի «Թիվ 2 բուժմիավորման» գլխավոր տնօրենի խորհրդատու։
1998 թվականից անդամակցում է Նյու Յորքի գիտական ակադեմիային, 1998 թվականից՝ Էկոլոգիայի և կենսագործունեության անվտանգության միջազգային ակադեմիայի անդամ, 2000 թվականից՝ ՌԴ բժշկատեխնիկական գիտական ակադեմիայի անդամ, 2001 թվականից՝ Հայաստանի վիրաբուժական գիտական ակադեմիայի անդամ։ Ամերիկյան կենսագրական ինստիտուտի կողմից (ԱՄՆ, Հյուսիսային Կարոլինա) Գևորգյանն ընտրվել է «2005 թվականի գիտության նշանակալի կին», Քեմբրիջի միջազգային կենսագրական կենտրոնը նույն թվականին նրան ճանաչել է առողջապահության բնագավառի առաջատար մասնագետ։


== Ստեղծագործություններ և ճանաչում ==
Աշխատանքները վերաբերում են գլխուղեղի ուռուցքային և անոթային ախտահարումների կլինիկական դրսևորումների հարցերին, պարբերական հիվանդության, ինչպես նաև էպիլեպսիայի ու վեգետատիվ անոթային նոպաների զարգացման մեջ գլխուղեղի խորանիստ գոյացությունների դերի բացահայտմանը։
Նյարդային համակարգի հիվանդությունների տեղագրական ախտորոշմանը վերաբերող ուսումնական 7 ձեռնարկի և 2 դասագրքերի, երկու մենագրությունների հեղինակ է։


== Պարգևներ ==
Մխիթար Հերացու մեդալ (1998)
ՀՀ վաստակավոր բժիշկ (2012)


== Մեջբերումներ Էլմիրա Գևորգյանից ==


== Ընտանիք ==
Ամուսինը՝ Պավել Անանիկյան, վիրաբույժ
Դուստրը՝ Անահիտ Գևորգյան, հոգեբույժ
Անահիտի դուստրը՝ Աննան, հոգեբույժ է
Որդին՝ վիրաբույժ Պետրոս Անանիկյան
Պետրոսի որդին՝ Պավել Անանիկյան կրտսերը, բժիշկ-իրավաբան


== Երկեր ==
Նյարդախտաբանություն, ուսումնական ձեռնարկ, 1997։
«Ճակատային բլթերի օջախային ախտահարումների ախտորոշման կատարելագործման ուղիները» (Ա. Ստեփանյանի հետ համատեղ)
«Պարբերական հիվանդության հոգենյարդաբանական տեսանկյունները» (Ա. Պ. Գևորգյանի հետ համատեղ)
Пути совершенствования диагностики очаговых поражений лобных долей, Е., 1994 (համահեղինակ).
Периодическая болезнь: Психоневрологические аспекты, Е., 2003.


== Ծանոթագրություններ ==
Իններորդ մոլորակ

Իններորդ մոլորակ կամ Մոլորակ 9 (անգլ.՝ Planet Nine), ենթադրական տրանսնեպտունյան մոլորակ Արեգակնային համակարգում  Պլուտոնի ուղեծրի սահմաններից դուրս, որը Երկրից մեծ է։ Այս մոլորակի հնարավոր գոյության մասին Կալիֆորնիայի տեխնոլոգիական ինստիտուտի աստղագետներ՝ Մայքլ Բրաունը (շատ տրանսնեպտունային օբյեկտների և գաճաճ մոլորակների հայտնաբերող) հայտարարել է «Աստղագիտական ամսագրում»  2016 թվականի հունվարի 20-ին։ Ինչպես նախորդ՝ մոլորակ X-ի վարկածում այս մոլորակի գոյության մասին առաջարկվել է Կոյպերի գոտու առավել հեռու օբյեկտների շարժման առանձնահատկությունների մաթեմատիկական վերլուծության հիման վրա։ Մոլորակի ուղղակիորեն հայտնաբերել դեռ չի հաջողվել։


== Ուղեծիր ==

Ենթադրվում է, որ մոլորակը Արևից հեռու է շուրջ 20 անգամ ավելի, քան Նեպտունը, այսինքն՝ միջինը 600 ա. մ., Արեգակի շուրջը պտտվում է 10 000—20 000 տարում։ Սակայն մեծ Էլիպտիկ ուղեծրի մեծ էքցենտրիսիտետի պատճառով այն կարող է հեռանալ և մոտենալ Արևին 1200 - 200 ա. մ. տարածության վրա։ Ուղեծիրը ենթադրվում է խավարածրին թեքված է 30°-ով։ Սակայն պետք է նկատի ունենալ, որ վերը նշված պարամետրերը, այն պարամետրերն են, որոնք օգտագործվել են համակարգչային սիմուլյացիայում, Կոյպերի գոտու հեռավոր օբյեկտների դիրքը բացատրելու համար։ Արժեքները ցույց են տալիս օբյեկտի հնարավոր իրական ուղեծրի մոտավոր արժեքը։


== Ֆիզիկական բնութագիր ==
Մոլորակ ենթադրաբար ունի 2-4 անգամ ավելի մեծ տրամագիծ քան Երկիրը և զանգված, որը 10 անգամ գերազանցում է երկրայինը. այդ ցուցանիշով այն դասվում է երկրային խմբի մոլորակների և հսկա մոլորակների միջև։


== Ծանոթագրություններ ==


== Նշումներ ==


== Արտաքին հղումներ ==
Konstantin Batygin and Michael E. Brown. Evidence for a Distant Giant Planet in the Solar System // The Astronomical Journal-ը, 151:22 (12pp), 2016 February (անգլ.)
A New Planet in our Solar System? NASA-ն Takes a Look (տեսանյութ NASA-ի հունվարի 21, 2016)
A new 9th planet for the solar system? (տեսանյութ Science Magazine հունվարի 20-2016)
The Search for Planet Nine Archived 2017-11-24 at the Wayback Machine. — բլոգը հեղինակների վարկածի (անգլ.)(անգլ.)
Իրականում Իններորդ մոլորակը դեռ չի հայտնաբերվել (ռուս.)
Ծավի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Ծավ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 23 հուշարձան (11 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սուստրեժա (Չյորնայայի վտակ)

Սուստրեժա (ռուս.՝ Сустрежа), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Չյորնայա գետի աջ ափին՝ 13 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժսկի լիճ, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017130
Հիդրոլոգիական ուսումնասիրությունների կոդը - 102001713
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սևադիբաշևո

Սևադիբաշևո (ռուս.՝ Севадыбашево, բաշկիրերեն՝ Сәүәҙебаш), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 641 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարիբորի համալսարան

Մարիբորի համալսարան (սլովեն.՝ Univerza v Mariboru), Սլովենիայի երկրորդ համալսարանը։ Հիմնադրվել է 1975 թվականին, Մարիբորում։ Ունի 17 ֆակուլտետ։


== Պատմություն ==
Համալսարանի հիմնադրման արմատները հասնում են 1859 թվական, երբ Մարիբորի եպիսկոպոս Անտոն Մարտին Սլոմշեկի քաջալերմամբ հիմնադրվեց աստվածաբանական ճեմարանը։
1950-ական թվականներին ավելի շատ ֆակուլտետներ բացվեցին, 1960-ականների սկզբում՝ տնտեսագիտության ֆակուլտետը, բիզնես ֆակուլտետը, 1959 թվականին՝ տեխնոլոգիայի ֆակուլտետը, 1960 թվականին՝ գյուղատնտեսության և իրավաբանության ֆակուլտետները, 1961 թվականին՝ մանկավարժության ֆակուլտետը։ Համալսարանը բացվել է 1975 թվականի սեպտեմբերի 19-ին։


== Ֆակուլտետներ ==
Համալսարանն ունի 17 ֆակուլտետ

Գյուղատնտեսության և բիոտեխնոլոգիայի ֆակուլտետ
Արվեստի ֆակուլտետ
Քիմիայի և քիմիական ճարտարագիտության ֆակուլտետ
Քաղաքացիական ճարտարագիտության ֆակուլտետ
Քրեական պատժի (Լյուբլյանայում) և անվտանգության ֆակուլտետ
Էլեկտրոնային ճարտարագիտության և համակարգչային գիտությունների ֆակուլտետ
Տնտեսագիտության և բիզնեսի ֆակուլտետ
Կրթության ֆակուլտետ
Էներգիայի տեխնոլոգիայի ֆակուլտետ
Իրավաբանական ֆակուլտետ
Մեխանիկական ճարտարագիտության ֆակուլտետ
Բժշկական ֆակուլտետ
Առողջապահական ֆակուլտետ
Կազմակերպչական սոցիոլոգիայի ֆակուլտետ
Սոցիալական գիտությունների ֆակուլտետ (բացվել է 2007)
Լոգիստիկայի ֆակուլտետ
Բնագիտության և մաթեմատիկայի ֆակուլտետ
Տուրիզմի ֆակուլտետ


== Արտաքին հղումներ ==
University of Maribor Website (անգլերեն)
Սերգեյ Կարասև

Սերգեյ Վասիլևիչ Կարասև (ռուս.՝ Серге́й Васильевич Карасёв, Karasyov, հոկտեմբերի 26, 1993(1993-10-26), Սանկտ Պետերբուրգ, Ռուսաստան), ռուս պրոֆեսիոնալ բասկետբոլիստ, որը «Խիմկի» թիմի կազմում և Եվրալիգայում խաղացել է հարձակվող պաշտպանի և թեթև հարձակվողի դիրքերում։ 2010 թվականի ամառային օլիմպիական խաղերի բրոնզե մեդալակիր է և հանրահայտ բասկետբոլիստ և մարզիչ Վասիլի Կարասևի որդին։ 2013 թ. NBA դրաֆթում «Կլիվլենդ Կավալիերս» թիմի կողմից առաջադրվել է 19-րդ համարով։


== Մասնագիտական կարիերա ==


=== «Տրիումֆ Լյուբերտսի» ===
2009-10 թվականներին 23 տարեկաններից ցածր տարիքային խմբում «Տրիումֆ Լյուբերտսի» (Սանկտ Պետերբուրգի «Զենիթ») թիմում հանդես գալուց հետո միացել է ռուսական պրոֆեսիոնալ բասկետբոլային լիգայի ավագ թիմին 2010–2011 մրցաշրջանում։ Եվրագավաթի 2012–2013 մրցաշրջանում միջին հաշվով վաստակել է 16,1 միավոր։ 2013 թվականի ապրիլի 3-ին Կարասևը որոշել է հայտ ներկայացնել NBA դրաֆթ։


=== «Քլիվլենդ Կավալիերս» ===
2013 թվականի NBA դրֆաթում ընտրվել է «Կլիվլենդ Կավալիերս» թիմի կողմից ու նույն թվականի թվականի օգոստոսի 20-ին պայմանագիր ստորագրել այդ թիմի հետ։ Իր նորամուտի մրցաշրջանում NBA Ջի լիգայի Կանտոն Չարջ ակումբում զբաղեցրել է տարբեր դիրքեր։


=== «Բրուքլին Նեթս» ===
2014 թվականի հուլիսի 10-ին Կարասևը միացել է «Բրուքլին Նեթս» թիմին, միաժամանակ հանդես գալով եռաթիմ պայքարով նաև «Կավալիերս» և «Բոստոն Սելտիքս» թիմերի կազմում։ 2014 թվականի հոկտեմբերի 24-ին «Նեթսը» երկարաձգել է պայմանագիրը մինչև 2015–16 մրցաշրջանը։ 2015 թվականի մարտի 11-ին նրան հեռացրել են 2014-15 մրցաշրջանի մնացած մասից, երբ նրա մոտ աջ ծնկան ծնկագլխիկի տեղաշարժ և ծնկամկանի պատռվածք է ախտորոշվել։
2016 թվականի մարտի 26-ին Կարասևը վաստակել է իր կարիերայի բարձրագույն՝ 17 միավորը «Ինդիանա Փեյսերս» թիմի  հետ 120-110 հաշվով տարած խաղում։


=== «Զենիթ» Սանկտ Պետերբուրգ ===
2016 թվականի հուլիսի 1-ին Կարասևը վերադարձել է Ռուսաստան և 2 + 1 պայմանագիր կնքել Սանկտ Պետերբուրգի «Զենիթի» հետ։


=== «Խիմկի» ===
2019 թվականի հուլիսի 1-ին Կարասևը երկամյա պայմանագիր է կնքել ռուսաստանյան «Խիմկի» բասկետբոլային ակումբի հետ։


== Կարիերայի վիճակագրություն ==


=== Բասկետբոլի ազգային ասոցիացիա ===


==== Սովորական մրցաշրջան ====


== Ռուսաստանի ազգային հավաքական ==
Կարասևը Ռուսաստանի պատանիների ազգային հավաքականի կանոնավոր ներկայացուցիչն էր և հանդես է եկել 2009 թվականի FIBA Եվրոպայի մինչև 16 տարեկանների առաջնությունում, նվաճել արծաթե մեդալ 2010 թվականի FIBA Եվրոպայի մինչև 18 տարեկանների առաջնությունում, և բրոնզե մեդալ՝ 2011 թվականի ՖԻԲԱ-ի մինչև 19 տարեկանների գավաթի խաղարկությունում։
2012 թվականի Լոնդոնում կայացած ամառային Օլիմպիական խաղերում Կարասևն առաջին անգամ մասնակցել է Ռուսաստանի բարձրագույն հավաքականի կազմում։


== Անձնական կյանք ==
Կարասևը հայտնի ռուս բասկետբոլիստ և Սանկտ Պետերբուրգի ներկայիս գլխավոր մարզիչ Վասիլի Կարասևի որդին է։


== Ծանոթագրություններ ==


== Արտաքին հղումներ ==
Sergey Karasev at draftexpress.com
Sergey Karasev at euroleague.net
Sergey Karasev at fiba.com
Լա Մադդալենա կղզեխումբ

Լա Մադդալենա (իտալերեն՝ Arcipelago della Maddalena), կղզեխումբ Բոնիֆաչոյի նեղուցի մեջտեղում գտնվող Կորսիկա (Ֆրանսիա) երկրամասում և Սարդինիայի (Իտալիա) հյուսիսարևելյան հատվածում։ Բաղկացած է 7 հիմնական կղզիներից և բազմաթիվ այլ մանր կղզյակներից։


== Աշխարհագրություն ==
Ամենամեծ կղզին Իսոլա Մադդալենան է, որի վրա տեղակայված է կղզեխմբի ամենամեծ քաղաքը՝ Լա Մադդալենան։ Մյուս կղզիներն են (ըստ մեծության) Կապրերան, Սպարգին, Սանտո Ստեֆանոն, Սանտա Մարիան, Բուդելլին և Ռազոլին։ Միայն Մադդալենան, Կապրերան և Սանտո Ստեֆանոն են բնակեցված։ Ընկած լինելով Կոստա Սմերալդա զբոսաշրջային գոտու հարևանությամբ, Մադդալենան ունի նույն մաքուր ջրերը և գրանիտե ջրափնյա գիծը, սակայն մնում է ապաստարան վայրի բնության համար։ Այն համարվում է ազգային պարկ և կոչվում է Լա Մադդալենա կղզեխմբի ազգային պարկ։ Հայտնի զբոսաշրջային վայր է, հատկապես նավարկության սիրահարների համար։ 2006 թվականին ընդգրկվել է ՅՈՒՆԵՍԿՕ-ի կողմից Համաշխարհային ժառանգության թեկնածու օբյեկտների ցանկում։


== Պատմություն ==
Կղզիները բնակեցված են եղել սկսած նախապատմական ժամանակներից։ Բնակիչները հռոմեացիների շրջանում հայտնի էին որպես Կունիկուլարիա և մ․թ․ա 2-ից 1-ին դարերի ընթացքում զբաղված են եղել նավագնացությամբ։ Մադդալենաներն ունեն ռազմավարական արժեք և դրանք քննարկման առարկա էին 13-րդ դարում Պիզայի ու Ջենովայի հանրապետություններում։ Երկար ժամանակահատված լքված լինելով՝ 18-րդ դարում այն կրկին գաղութացվել է կորսիկյան հովիվների և սարդինյան բնակավայրի բնակիչների կողմից։ Նապոլեոն Բոնապարտը, Հորացիո Նելսոնը և Ջուզեպպե Գարիբալդին ունեն պատմական կապ այդ տարածքի հետ։


== Ներկայում ==
Սան Ստեֆանո կղզին ՆԱՏՕ-ի ռազմածովային բազան է, որը տեղակայված է ԱՄՆ-ի միջուկային սուզանավում, ինչը փակվել է 2008 թվականին։ Վարչականորեն կղզիները Օլիբիա Տեմպիո մարզում են, դրանք Սասսարից տեղափոխվել են 2005 թվականին։ Հաղորդակցության հիմնական միջոցը Պալաուից մինչև Լա Մադդալենա լաստանավով տեղափոխումն է։ Ճանապարհներ կան միայն Լա Մադդալենայում և Կապրերայում։


== Պատկերասրահ ==

		
		
		


== Աղբյուրներ ==
Parco Nazionale dell'Arcipelago di La Maddalena
Italian Government Tourist Board Archived 2018-09-05 at the Wayback Machine.


== Արտաքին հղումներ ==
Italian Government Tourist Board Archived 2018-09-05 at the Wayback Machine.
Դոյս Իրմանս դու Տոկանտինս

Դոյս Իրմանս դու Տոկանտինս (պորտ.՝ Dois Irmãos do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Միրասեմա դու Տոկանտինսի գավառի կազմի մեջ։ Բնակչությունը կազմում է 6766 մարդ՝ 2006 թվականի տվյալներով։ Գրավում է 3 757,015 կմ2 տարածք։ Բնակչության խտությունը՝ 1,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 16.789.632,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.399,55 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,661 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
IBGE
Dois Irmãos do Tocantins
Աբգար Մինաս

Աբգար Մինաս (Աբգար Մինասյան, մայիսի 28, 1955(1955-05-28), Իլահաբադ, Ուտար Պրադեշ, Հնդկաստան), օպերային երգիչ և դերասան։ Հանդես է եկել Գերմանիայում, Հարավային Աֆրիկայում, Եվրոպայի գրեթե բոլոր երկրներում, Հայաստանում, Հնդկաստանում։


== Կենսագրություն ==
Ծնվել է Հնդկաստանի Ալլահաբադ քաղաքում, սովորել է Կալկաթայի Հայոց մարդասիրական ճեմարանում, երգել է ճեմարանի երգչախմբում։ Ձայնը մարզել է ռուս տենոր Ալեքսանդր Շմենսկու մոտ, Կալկաթայում։


== Բուն ուսումը ==
Հայկական Մշակութային միության երգչախմբի խմբավար Ասատուր Կյուզելյանի նախաձեռնությամբ և Գալուստ Գյուլբեկյան հիմնադրամի օգնությամբ սովորել է Վիեննայի դրամատիկ արվեստի ակադեմիայում, որն ավարտելով սկսել է իր կատարողական արվեստը որպես օպերային երգիչ։ Մինչ Վիեննա մեկնելը նրան լսել և գնահատել է աշխարհահռչակ բարիտոն Պավել Լիսիցյանը։


== Աշխատանքային գործունեությունը ==
Վիեննայում նա երգել է Արամ Խաչատրյանի համար։ Հանդես է եկել «Տրավիտա», «Ֆաուստ» և բազմաթիվ այլ օպերային ներկայացումներում։ Հաճախ է լինում Երևանում, հանդես է գալիս հայ հանդիսատեսի առջև։


== Աղբյուրներ ==
Ալբերտ Փարսադաբյան «Գիտելիքների Շտեմարան» 4-րդ հատոր, էջ 216-217
Լաանե (գյուղ, Կիպու շրջան)

Անվան այլ կիրառումների համար տե՛ս՝ ԼաանեԼաանե (էստ․՝ Laane), գյուղ Էստոնիայի Վիլյանդիմաա նահանգի Կիպու շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գոտալսկի (Միլլերովսկի շրջան)

Գոտալսկի (ռուս.՝ Готальский), գյուղ (խուտոր), Ռուսաստանի Դաշնության Ռոստովի մարզի Միլլերովսկի շրջանում։ Մտնում է Կոլոդեզյանսկի գյուղական համայնքի կազմի մեջ։
Հանցագործների հանձնում

Հանցագործների հանձնում, էքստրադիցիա, միջազգային իրավունքում որևէ պետությունում գտնվող քրեական պատասխանատվության ենթակա անձի հանձնումը այն պետությանը, որի տերիտորիայում նա կատարել է հանցագործություն, կամ որի քաղաքացին է։
Հանցագործների հանձնումը կատարվում է պետությունների միջև կնքված համաձայնագրերի համաձայն։ Հանցագործների հանձնման սկզբունքը ամրապնդվում է նաև ներպետական օրենքներով։ Հանցագործների հանձնման պահանջը ենթակա է բավարարման, եթե կատարված հանցագործությունը նախատեսված է համաձայնագրով և պատժելի է ոչ միայն պահանջող, այլև այն պետության օրենսդրությամբ, որին պահանջ է ներկայացված։ Վտանգավոր հանցագործությունների դեմ պայքարում համագոր ծակցելու նպատակով, առանձին դեպքերում, ստեղծվում են միջազգային մարմիններ, կամ կնքվում են հանցագործների հանձնման միջազգային համաձայնագրեր, օտարերկրյա դրոշմանիշների կեղծումն ու իրացումը կանխելու վերաբերյալ ժնևի միջազգային համաձայնագիրը (1929 թ.), միջազգային քրեական ոստիկանությունը՝ «Ինտերպոլ» (1923 թ.), երկրորդ համաշխարհային պատերազմի հանցագործների հանձնման մասին միջազգային համաձայնագրերը։ Քաղաքական հանցագործությունների համար հետապնդվողները, որպես կանոն, օգտվում են քաղաքական ապաստանի իրավունաից։
Scars to your beautiful

«Scars to Your Beautiful», ամերիկացի երգչուհի և երգահան Ալեսիա Կարայի երգն իր դեբյուտային ստուդիական ալբոմից, որը կոչվում է «Know-It-All» (2015)։ Այն թողարկվել է 2016 թվականի հուլիսի 26-ին Top 40 radio հաղորդման ընթացքում։ Այն ալբոմի երրորդ սինգլն է։ Սինգլը զբաղեցրել է ութերորդ հորիզոնականը ամերիկյան «Billboard Hot 100»-ում և դարձել Ալեսիա Կարայի երկրորդ սինգլը, որ ընդգրկվել է այդ հիթ-շքերթի լավագույն տասնյակում։


== Քննադատական կարծիքներ ==
«Billboard»-ում սինգլը հայտնվել է 77-րդ հորիզոնականում և արժանացել 2016 թվականի լավագույն փոփ կատարում կոչմանը։ Քննադատները այն մեկնաբանել են հետևյալ կերպ. «Ալեսսիան չի վախենում երգել այն ամենի մասին, որն այս աշխարհում հուզում է մարդկանց»։


== Տեսահոլովակ ==
2016 թվականի հուլիսի 11-ին թողարկվել է երգի տեսահոլովակը, որի ռեժիսորն է Արոն Այը։


=== Նախապատմություն ===
Տեսանյութի մասին Cosmopolitanի հետ հարցազրույցում Կարան ասել է. «Ես դեռ երկար ժամանակ միտք ունեի նմանատիպ տեսահոլովակ նկարահանելու համար դեռ այն ժամանակվանից, երբ գրել էինք այս երգը և նաև, երբ արդեն գիտեինք, որ այն պետք է թողարկվի որպես սինգլ։ Տեսահոլովակում առանձնացվել են տարբեր մարդիկ, տարբեր կառուցվածքով և ներաշխարհներով։ Բայց ես իրոք ցանկանում եմ նկարահանել մարդկանց և պատմել բոլորին նրանց պատմությունները»։


== Երգացանկ ==
CD Single"Scars to Your Beautiful" – 3:50
"Scars to Your Beautiful" (NOTD Remix) – 3:19Digital download – Remixes"Scars to Your Beautiful" (Luca Schreiner Remix) – 4:22
"Scars to Your Beautiful" (NOTD Remix) – 3:19
"Scars to Your Beautiful" (Cages Remix) – 4:28
"Scars to Your Beautiful" (Joe Mason Remix) – 3:51
"Scars to Your Beautiful" (recycle jordan Remix) – 3:32


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Ոչբռնություն

Ոչբռնություն, արժեքների համակարգ, հասարակական գաղափար և պրակտիկա, որն ենթադրում է խորշում բռնության նկատմամբ և բռնի մեթոդների ակտիվ մերժում բոլոր իրավիճակներում և կամայական նպատակների իրականացման ճանապարհին։ Ոչբռնությունը սերում է այն հավատքից, որ պարտադիր չէ վնասել մարդկանց, կենդանիներին կամ շրջակա միջավայրը քո ուզածին հասնելու համար։ Առաջին հերթին այս գաղափարը վերաբերվում է բռնությունից հրաժարվելու ընդհանուր փիլիսոփոյությանը՝ հիմնված բարոյական, կրոնական կամ հոգևոր սկզբունքների վրա, սակայան կարող է նաև վերաբերվել ոչ բռնի կամ անվնասակար վարքին։


== Տեսական և գործնական դրսևորումներ ==
Արդի պատմության մեջ ոչբռնի գործողությունների մեթոդիկան հզոր գործիք է հանդիսացել հասարակական բողոքի և քաղաքական ու հասարակական հեղափոխական փոփոխությունների համար։ Որպես հասարակության և ղեկավարության վրա քաղաքացիական ազդեցության մեթոդ, ոչբռնությունը իրագործվել է Մահաթմա Գանդիի կողմից Հնդկաստանի բրիտանական իշխանության դեմ տասնամյակներ տևող պայքարի ընթացքում։ Ավելի ուշ այն օգտագործվել և քարոզվել է Մարտին Լյութեր Քինգի կողմից ԱՄՆ-ում քաղաքացիական իրավունքների շարժման ընթացքում։
20-րդ դարի վերջին և 21-րդ դարի սկզբին ոչբռնի պայքարի միջոցով իշխանափոխությունը ստացել է «գունավոր հեղափոխություն» անվանումը։ Ամերիկյան քաղտեխնոլոգ Ջին Շարպը այդ թեմայով բազմաթիվ գրքեր է գրել։ «Բռնապետությունից ժողովրդավարություն» գրքում ներկայացրել է 198 ոչբռնությամբ իշխանափոխություն իրականացնելու մեթոդները, պարզ, հստակ քայլերի հաջորդականությամբ։


== Ոչբռնության միջազգային օր ==
ՄԱԿ-ի Գլխավոր վեհաժողովի 2007 թ հունիսի 27 -ի որոշմամբ (№ A/RES/61/271) 2007 թվականի հոկտեմբերի 2 -ը, Մահաթմա Գանդիի ծննդյան օրը հայտարարված է Ոչբռնության միջազգային օր (International Day of Non-Violence), որը հետապնդում է խաղաղության, հանդուրժողականության, ըմբռնողականության և ոչբռնության մշակույթ հաստատելու ցանկություն։


== Տես նաև ==
Ոչ բռնի դիմադրություն
Քաղաքացիական անհնազանդություն
Ջին Շարպ
Գունավոր հեղափոխություն


== Գրականություն ==
«198 Methods of Nonviolent Action» Ջին Շարպ, (Ոչբռնի գործողությունների 198 մեթոդներ)
«Gandhi as a Political Strategist» Ջին Շարպ, 1979 (Գանդին որպես քաղաքական ռազմավար)
Ապրեսյան Ռուբեն Ненасилие: от идеи к практике
Опыт ненасилия в XX столетии. Социально-этические очерки / Под ред. Р.Г. Апресяна. М.: Аслан, 1996.


== Ծանոթագրություններ ==
Սերգեյ Կամենև

Սերգեյ Սերգեևիչ Կամենև (ռուս.՝ Сергей Сергеевич Каменев, ապրիլի 4 (16), 1881, Կիև, Ռուսական կայսրություն - օգոստոսի 25, 1936(1936-08-25), Մոսկվա, ԽՍՀՄ), խորհրդային ռազմական գործիչ, բանակի 1-ին կարգի հրամանատար (1935), ԽՄԿԿ անդամ (1930)։ 
Ավարտել է Ալեքսանդրովյան ռազմական ուսումնարանը (1900) և Գլխավոր շտաբի ռազմական ակադեմիան (1907)։ Մասնակցել է Առաջին համաշխարհային պատերազմին։ 1918 թվականի սկզբին կամավոր մտել է կարմիր բանակի շարքերը։ Որպես Արևելյան ռազմաճակատի հրամանատար (1918-1919) ղեկավարել է Կոլչակի զորքերի դեմ հարձակումը։ 1919-1924 թվականներին եղել է ՌՍՖՍՀ զինված ուժերի գլխավոր հրամանատար։ 1924-1936 թվականներին ղեկավար պաշտոններ է վարել ԲԳԿԲ-ում։


== Ծանոթագրություններ ==
Լոթարինգյան բարձրություն

Լոթարինգյան բարձրություն, սարավանդ Ֆրանսիայի հյուսիս-արևելքում (Լոթարինգիայում), Փարիզի ավազանի արևելյան ծայրամասում։ 
Լոթարինգյան բարձրությունը միջօրեականի ուղղությամբ ձգված աղեղնաձև ասիմետրիկ, մեզոզոյան կրաքարերից կազմված կուեստային թմբեր են, բաժանված կավային, մերգելային կամ ավազային ցածրություններով, որոնք ցամաքուրդվում են Հռենոսի ավազանին պատկանող գետերով։ Թմբերին բնորոշ են կաղնու և հաճարենու անտառները, գետահովիտներում՝ վարելահողերը։ Զբաղվում են անասնապահությամբ, խաղողագործությամբ։ Արդյունահանվում է երկաթի հանքաքար, քարաղ։
Ֆրանչեսկո Պարմիջանինո

Ֆրանչեսկո Պարմիջանինո (Parmigianino, իսկականն՝ Մացցոլլա, Mazzola) (հունվարի 11, 1503, Պարմա, Պապական մարզ - օգոստոսի 24, 1540, Կազալմաջիորե, Կրեմոնա, Լոմբարդիա), իտալացի նկարիչ։ Պարմինջաիննոյի ստեղծագործությունը ձևավորվել է Կոռեջոյի արվեստի ազդեցությամբ։ Նրա վաղ շրջանի գործերին (Պարմայի Սան Ջովաննի էվանջելիստա եկեղեցու որմնանկարները, 1522, «Ուռուցիկ հայելու անդրադարձումով ինքնանկարը», 1524, Գեղարվեստապատմական թանգարան, Վիեննա), «Երկար պարանոցով Տիրամայրը» (1534-40, Ուֆֆիցի պատկերասրահ, Ֆլորենցիա) արդեն բնորոշ են մարմինների համամասնությունների ձգվածությունը, համարձակ կրճատումները, օպտիկական էֆեկտները։ Յուրովի վերաիմաստավորելով Միքելանջելոյի և Ռաֆայելի ստեղծագործությունը՝ Պարմիջանինոն դարձել է մաներիզմի առաջատար ներկայացուցիչներից։
Նրա նրբագեղ գծանկարն ու գունապատկերը օգնել են կյանքից հեռու, խորհրդավոր, սառը զգայական գեղեցկության իդեալի մարմնավորմանը («Երկար պարանոցով Տիրամայրը»)։ Պարմիջանինոյի դիմանկարները տոգորված են ազնվական ներփակվածության ու ներքին տագնապի ոգով և մեծ դեր են խաղացել այդ ժանրի սուբյեկտիվ-հուզական ուղղության զարգացման գործում։


== Պատկերասրահ ==

		
		
		


== Ծանոթագրություններ ==
Բենեստարե

Բենեստարե  (իտալերեն՝ Benestare) քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 2425 մարդ, բնակչության խտությունը կազմում է 135 մարդ/կմ²։ Զբաղեցնում է 18,57 կմ² մակերես տարածք։ Փոստային ինդեքսն է՝ 89030։ Հեռախոսային կոդը՝ 0964։


== Արտաքին հղումներ ==
http://www.comunedibenestare.it/ Archived 2006-07-06 at the Wayback Machine.
Արտեմ Կացյան

Արտեմ Անդրանիկի Կացյան  (մայիսի 14, 1882, Վլադիկավկազ, Ռուսաստան-1943, Օրջոնիկիձե, Դնեպրոպետրովսկի մարզ, Ուկրաինա), հայազգի նկարիչ, Օսեթիայի նկարիչների միության անդամ, օդաչու, համարվում է առաջին հայ օդաչուն։


== Կենսագրություն ==
Արտեմ  Կացյանը ծնվել է 1882 թվականի մայիսի 14-ին Վլադիկավկազ քաղաքում։ 1908 թվականին Մյունխենի գեղարվեստի և քանդակագործության ակադեմիայում ուսանելիս հետաքրքրություն է դրսևորել օդագնացության նկատմամբ և դառնում Մյունխենի աէրոակումբի  անդամ։ Ստացել է օդաչուի վկայական, եղել է Ռուսաստանի առաջին օդաչուներից մեկը։ 1910 թվականին նա  Բեռլինում մասնակցել է  ավիատորների միջազգային մրցումներին և  գրավել  առաջին տեղը, որպես պարգև ստացել  է  ինքնաթիռ, որ գերմանական  «Գրադե» ֆիրման սահմանել էր հաղթողի համար։ 1914-1918 թվականներին մասնակցել է Առաջին համաշխարհային պատերազմին։   1917 թվականին դարձել է Վլադիկավկազի աէրոակումբի աշխատակից։
Մահացել է 1943 թվականին։


== Ծանոթագրություններ ==


== Արտաքին հղումներ ==
Հայկական ավիացիայի անցյալն ու ներկան. թանգարան, որը հասանելի չէ ամենքին
Կացյան Արտեմ Անդրանիկի
Լը Մոնտե (այլ կիրառումներ)

Լը Մոնտե, կարող է վերաբերել՝

Լը Մոնտե - համայնք Ֆրանսիայում
Լը Մոնտե - կանտոն Ֆրանսիայում
Լոնգ բլեք

Լոնգ բլեք (անգլ.՝ Long black), էսպրեսսոյի վրա հիմնված ըմպելիք, տարածված է Ավստրալիայում և Նոր Զելանդիայում։


== Պատրաստում ==
Լոնգ բլեքը պատրաստել, ավելացնելով կրկնակի էսպրեսո տաք ջրի մեջ (ջուրը սովորաբար տաքացվում է էսպրեսոյի մեքենայով)։
Այն նման է ամերիկանո խմիչքին, սակայն վերջում ջրին ենք ավելացնում էսպրեսո և ոչ թե հակառակը։ Բաղադրամասերի ավելացման հերթականությունը Լոնգ բլեքում թույլ է տալիս պահպանել էսպրեսոյին հատուկ փրփուրի առկայությունը։


== Տես նաև ==
Էսպրեսո
Ամերիկանո


== Ծանոթագրություններ ==
Վերխնեե Դուբրովո (գյուղ, Դուխովշչինսկի շրջան)

Անվան այլ կիրառումների համար տե՛ս՝ Վերխնեե Դուբրովո (այլ կիրառումներ)Վերխնեե Դուբրովո (ռուս.՝ Верхнее Дуброво), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալմալու (Ելիզավետպոլի գավառ)

Անվան այլ կիրառումների համար տե՛ս՝ Ալմալու (այլ կիրառումներ)Ալմալու, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Գտնվում էր Ելիզավետպոլ քաղաքից 40-50 կմ հարավ-արևմուտք՝ Շամխոր գետի ակունքների մոտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
True to Self

«True to Self» ալբոմը ամերիկացի երգիչ Բրայսոն Թիլերի 2-րդ ստուդիական ալբոմն է։ Այն թողարկվել է 2017 թ. մայիսի 26-ին, RCA Records-ի կողմից ։ Ձայնագրման սեսիաները տևել են 2016-2017 թթ., իսկ արտադրությունը կատարվել է մի քանի պրոդյուսերների կողմից։ Նրանցից մի քանիսն են- Թեդի Ուալթոնը, Նեսը, Boi-1da-ն, Ֆրենկ Դյուքսը, Իլմայնդը, Hollywood Hot Sauce-ը, Keyz-ը, T-Minus-ը և Wondagurl-ը։
Ալբոմը ունի 2 սինգլներ. «Somethin Tells Me» և « Run Me Dry»: 2017 թ. օգոստոսին Թիլերը սկսեց «Set It Off» շրջագայությունը։ «True to Self» ալբոմը Billboard 200-ում ունեցավ 107,000 ալբոմին հավասար միավորների դեբյուտ, որից 47,000 մաքուր ալբոմի վաճառք էր, ուստի դնելով նրան առաջին հորիզոնականում։


== Թողարկում ==
2017 թ. հունվարի 17-ին Թիլերը  հայտարարեց, որ նա աշխատում է իր 2-րդ ստուդիո ալբոմի (True to Self) վրա ։ Rolling Stone-ի հետ ալբոմի մասին խոսելու ժամանակ, Թիլերն նշում է.

2017 թ. մայիսի 11-ին նա թողարկեց ալբոմի քավրը և ասաց, որ ալբոմը կթողարկվի հունիսի 23-ին։ Մի փոքր հետո նա թողարկեց 3 երգ – Honey, Somethin Tells Me և Get Mine: Վերջին երգում մասնակցում է նաև Ամերիկացի ռեփեր Young Thug-ը ։ Մայիսի 23-ին Թիլերը իր Ինստագրամյան էջում թողարկեց ալբոմի ամբողջ երգացանկը ։ Մայիսի 26-ին նա թողարկեց «True to Self» ալբոմը, իր նախնական թողարկման օրվանից մեկ ամիս շուտ ։ Billboard-ի հետ հարցազրույցում, Թիլերը խոսում է ալբոմը մեկ ամիս շուտ թողարկելու պատճառի մասին, նշելով, որ դա իր մենեջերի գաղափարն էր, այլ ոչ թե իր, ավելացնելով, որ նա պատրաստ էր այն թողարկել ինչքան շուտ հնարավոր է, քանի որ շատ էր ցանկանում, որպեսզի երկրպագուները լսեին այն և այդպիսով էլ համաձայնվեց մեկ ամիս շուտ թողարկելուն ։


== Գովազդ ==
Ալբոմի գլխավոր սինգլը (Somethin Tells Me) թողարկվել է 2017 թ. մայիսի 11-ին , իսկ տեսահոլովակը՝ 2017 թ. մայիսի 25-ին՝ Թիլլերի Vevo-յան ալիքում ։ 2017 թ. հուլիսի 25-ին թողարկվեց երկրորդ սինգլը, «Run Me Dry» անվանմամբ , իսկ երգի տեսահոլովակը թողարկվեց 2017 թ. սեպտեմբերի 12-ին ։
2017 թ. մայիսի 30-ին Թիլերը հայտարարեց իր շրջագայության հյուսիսային Ամերիկայի մասին օրերը, որը մեկնարկեց 2017 թ. օգոստոսի 3-ին ։ Հյուսիսային Ամերիկայում նրան միացավ r&b երգչուհի H.E.R.-ը և երաժշտական պրոդյուսեր Մետրո Բումինը։ Շրջագայության Եվրոպական մասը հայտարարվեց 2017 թ. հուիսի 10-ին, որը սկսվեց հոկտեմբերի 17-ից ։ Շրջագայության այդ մասում նրան միացավ r&b երգչուհի SZA-ն։ 2017 թ. սեպտեմբերի 20-ին Թիլերը հայտարարեց շրջագայության երրորդ մասը, որը մեկնարկել է Նոր Զելանդիայում և Ավստրալիայում՝ սկսած սեպտեմբերի 22-ից ։


== Կոմերցիոն հաջողություն ==
«True to Self»-ը գլխավորեց Billboard 200 հիթ շքերթը և առաջին շաբաթում ունեցավ 47,000 օրինակի վաճառք։ Այն դարձավ Թիլերի առաջին ալբոմը, որը Billboard 200-ում հասավ առաջին հորիզոնականի։ Երկրորդ շաբաթ, ալբոմը իջավ մինջև 13-րդ հորիզոնական։


== Երգացանկ ==
Մուտքը մեկնարկվել է Tidal ընկերության կողմից։


== Չարթեր ==


== Ծանոթագրություններ ==
Զեբելի

Զեբելի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==